
Zenei nevelés és a zenei kreativitás fejlesztése óvodáskorban

Zenei nevelés és a zenei kreativitás fejlesztése óvodáskorban
Bárdonicsek Stella
Pécsi Tudományegyetem Művészeti Kar
Ének-zene-karvezetés szak 5. szemeszter.
Témavezető: Dr. Lakner Tamás egyetemi docens
Dolgozatomban arra keresem a választ, hogy miért fontos óvodáskorban a zenei nevelés és a zenei kreativitás fejlesztése.
Munkámban először a zenei kreativitás alapját képező zenei nevelés fontosságával, annak kísérletekkel alátámasztott fejlesztő hatásával, továbbá a zenei képességek fejlesztésének módjaival foglalkozom. A kreativitás általános elméleti megalapozása után a zenei kreativitást fejlesztő gyakorlatok kerülnek bemutatásra.
A kutatással foglalkozó rész kiindulópontját két hipotézisem képezte. Az egyik szerint a ma 27-33 éves - óvodáskorú gyermekkel rendelkező - édesanyák kevesebbet énekelnek gyermeküknek, mint a most 19-24, illetve 16-18 éves fiataloknak énekeltek kisgyermekkorukban. Ezzel kapcsolatosan két kérdéskörben vizsgálódtam.
Másik hipotézisem szerint a mai óvodai nevelés kevéssé hangsúlyozza a zenei nevelés és a zenei kreativitás fontosságát. Ez esetben két város véletlenszerűen kiválasztott önkormányzati óvodáinak Helyi Nevelési Programját vizsgáltam.
A záró összegzésben megkísérlek válaszolni a dolgozat alapkérdésére, kitérve a kapott kutatási eredményekre is. Röviden szólok olyan szempontokról is, amelyek akár egy újabb kutatás vagy dolgozat témáját képezhetnék.



